Mzurassion

La mzurassion (o mzura) a l'é definìa tanme ël process d'assignassion ogetiva e empìrica ëd nùmer o sìmboj a dj'atribù ëd n'entità an manera da descrivje.
N'atribù a l'é na propietà o na caraterìstica; n'entità a l'é n'oget o n'event.
Esempi d'atribù d'entità ch'a peulo esse mzurà a son l'autëssa ëd na përson-a, ël temp ch'a-j va për fé un viage, ël cost d'un process e l'afidabilità d'un prodot.

Tuta mzurassion a l'é tocà da l'eror ësperimental, an rason dj'impërfession inevitàbij dj'utiss dë mzura e dle limitassion dij sens uman.

 Mzure direte e indirete 
Na mzura a peul esse direta (o relativa) o indireta (o assolùa).
La mzurassion direta ëd n'atribù a dipend pa da la mzura d'àutri atribù.
As confronta na grandëssa da mzuré con na grandëssa dl'istessa spece pijà tanme campion.
La mzurassion indireta a ìmplica la mzura d'un o pì d'àutri atribù.
As peul fesse cand la grandëssa  da mzuré a l'é fonsion d'àutre grandësse  nen dl'istessa spece.
Dle vire, l'equassion  a peul serve adritura për definì la grandëssa y.

 Esempi 
La mzura ëd n'àrea an fonsion ëd larghëssa e longheur o la mzura dl'afidabilità tanme temp medi për ël faliment a son dë mzurassion indirete.
Le mzurassion dl'autëssa ëd na përson-a o dël cost d'un process a peulo esse fàite ëd fasson direta.

Categorìa:Fìsica